text: Sønderjyske henter stærk svensker
  21 december 2015 kl. 06.05
  Superligaklubben Sønderjyske henter Malmø FFs 22-årige offensivspiller Simon Kroon.
  Sønderjyske har hentet sin anden forstærkning på få dage. Denne gang har klubbet haft blikket rettet mod  Sverige, Malmø FF og offensivspilleren Simon Kroon.
  22-årige Simon Kroon allerede prøvet lidt af hvert. Det  er bl.a. er blevet til et svensk mesterskab med Malmø FF, samt kampe og mål i Europa League og Champions League, hvor det senest blev til en optræden for Malmø FF på Bernabéu i Madrid.
  U 21-landsholdsspilleren skifter med virkning fra årsskiftet på en kontrakt, der løber til den 30. juni 2018, oplyser Sønderjyske i en pressemeddelelse.
  - Simon Kroon er en spændende, ung spiller, som har et fantastisk drev med bolden. Han er hurtig, og er også en type, som har foden med i en del mål, siger Sønderjyskes sportschef Hans Jørgen Haysen.
  